9. ΝΟΜΟΘΕΤ. ΔΙΑΤΑΓΜΑ υπ' αριθ. 610 της 17/19 Απρ. 1948 Περί ασκήσεως των καθηκόντων του Γεν. Γραμματέως του Υπουργείου Δικαιοσύνης. Έχοντας υπ' όψη το ψήφισμα ΜΓ' της 1 Μαρτίου 1948 της Δ' Αναθεωρητικής Βουλής των Ελλήνων "περί εξουσιοδοτήσεως προς έκδοσιν Ψηφισμάτων και Νομοθετικών Διαταγμάτων κατά την διάρκειαν των διακοπών της Δ΄ Αναθεωρητικής Βουλής" μετ' απόφασιν της Επιτροπής Εξουσιοδοτήσεως της Βουλής, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-1.Εις το άρθρον μόνον του υπ’ αριθ. 2055/1943 Νόμ. Διατάγματος "περί αναθέσεως καθηκόντων Γεν. Γραμματέως εις μονίμους δημοσίους υπαλλήλους" ως τούτο συνεπληρώθη δια του Νόμου 899/1943 (τόμ. 2) προστίθεται εδάφιον τελευταίον έχον ούτω: "Τα καθήκοντα του Γεν. Γραμματέως του Υπουργείου Δικαιοσύνης δύνανται να ανατεθώσι δι' αποφάσεως του Υπουργού, υπό τους όρους του προηγουμένου εδαφίου, εις τον αρχαιότερον των παρά τω Υπουργείω τούτω Γεν. Διευθυντών, όστις ασκεί τα καθήκοντα ταύτα οσάκις δεν υπάρχει Γενικός Γραμματεύς. Υπάρχοντος Γεν. Γραμματέως τα καθήκοντα αυτού οσάκις ούτος είναι απών ή κωλύεται ασκεί ο αρχαιότερος των Γεν. Διευθυντών". 2.Το εδάφιον δεύτερον του άρθρου μόνου του Νομ. Διατάγματος 2055/1943 (τόμ. 2) καταργείται. 3.Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως. 6.Α.γ.4-9 Γενική Γραμματεία 